HeTree/MevakerConcSen huggingface dataset:
משרד רה"ם ציין כי מזכירות הממשלה עסקה בבחינת טענותיו של סגן מנהל האגף וקיימה פגישות רבות עם השותפות לפרויקט מתוך ניסיון לייעל ולשפר את הפעלת הפרויקט ולמצוא פתרונות לסוגיות השונות.
חברת מסע הוסיפה בתשובתה כי היא חולקת על הטענות שהעלה סגן מנהל האגף בעניין הבעייתיות שבהעברת כספי הסיוע המיועדים למשתתפים לגופים המארגנים ולא ישירות למשתתפים, וכן על הטענות בעניין שליטתה המוגבלת של חברת מסע בתוכניות הפרויקט.
חשש לניגוד עניינים: בהסכם המשולש נקבעו הוראות הנוגעות לאיסור קיום ניגוד עניינים.
אחת מההוראות מגבילה את הסוכנות היהודית, כמארגנת המפעילה תוכניות, בקבלת כספים עבור עד 20% ממספר המשתתפים בתוכניות שהיא מפעילה בכל שנה.
בתחילת שנת 2017 שלח אגף פנים מכתב לחברי ועדת ההיגוי, ובו צוין כי הלשכה המשפטית והחשבות במשרד רה"ם בחנו היבטים הנוגעים לסוגיית החשש לניגוד עניינים והנחו את גורמי המקצוע במשרד לבצע בהקדם האפשרי שינוי בהסכם בין השותפות לפרויקט כדי להסיר חשש זה.
במכתב תואר החשש לניגוד עניינים הנובע מהיותה של הסוכנות היהודית שותפה לפרויקט מצד אחד ומהיותה הבעלים של חברת מסע המפעילה את הפרויקט והבעלים של חברה הנמנית עם המארגנים הגדולים של הפרויקט ופועלת למטרות רווח מצד שני.
עוד נכתב כי בדיקת חשב משרד רה"ם העלתה כי קיים פער בין שיעור המשתתפים בתוכניות שהסוכנות מפעילה כמארגנת לבין ההוצאה הכספית בגין מתן מלגות למשתתפים אלה.
על פי קביעת הלשכה המשפטית, יש למדוד את המגבלה בעניין קבלת כספים עבור עד 20% מהמשתתפים הן לפי מספר משתתפים והן לפי הס כום הכספי של המלגות.
במכתב מפורטים עיקרי סיכום ישיבה שקיימו בסוף ינואר 2017 מנכ"ל משרד רה"ם לשעבר ומנכ"ל הסוכנות היהודית, ובה הוחלט להסדיר משרד ראש הממשלה |319 .
מחדש את אופן הפעלת הפרויקט.
עוד צוין במכתב כי בישיבה הוחלט שמשרד רה"ם יאריך את ההסכם הקיים עד אמצע יוני 2017 , וכי עדמועד זה ייקבעו ההסכמות בין השותפות בנוגע להפעלתו של הפרויקט, שיעוגנו בהסכם רב-שנתי חדש שיחול משנת הלימודים התשע"ט, בין היתר במטרה לתת מענה לניגוד העניינים האמור.
נוסף על כך צוין במכתב כי הצדדים סיכמו שאם לא ייחתם הסכם חדש עד אותו המועד תסתיים הפעלתו של פרויקט מסע, על כל מרכיביו, משנת הלימודים התשע"ט.
בפברואר 2017 אישרה כאמור ועדת ההיגוי לפתוח את שנת הלימודים התשע"ח.
בהמשך קיימו נציגי משרד רה"ם ונציגי הסוכנות היהודית דיונים בנושא, על פי סיכום הדיון מינואר 2017 .
משלא נחתם הסכם חדש החליטו בספטמבר 2017 השותפות לפרויקט לחתום על הסכם זמני שתוקפו שנה אחת, דהיינו עד סוף שנת הלימודים התשע"ח.
ההסכם לא שינה את מבנה ההתקשרות בין השותפות ולא נתן מענה בנוגע לסוגיית ניגוד העניינים שהועלתה.
משרד רה"ם ציין בתשובתו כי ההסכם המשולש הסדיר את הנושא ואיפשר לסוכנות לקבל כספים כ מארגן עבור תוכניותיה בהיקף כספי של עד 20% ממספר המשתתפים בפרויקט בכל שנה.
בעקבות טענות של חשבות משרד רה"ם כי יש לפרש את המגבלה כמגבלה החלה הן על מספר המשתתפים והן על פי הסכום הכספי של המלגות, התקיים דיון באוגוסט 2016 בוועדת ההיגוי ובו סוכם כי "לפי לשון ההסכם, התבחין הרלוונטי הוא מספר משתתפים בפועל.
לכן, ככל שקיים רצון לשנות הגדרה זו, יש לשנות את ההסכם".
משרד רה"ם הוסיף כי על אף האמור מסרה הלשכה המשפטית במשרד רה"ם כי הסמכות לפרש את ההסכם אינה מסורה לוועדת ההיגוי או לחשב משרד רה"ם.
עוד מסר המשרד כי החשב והיועצת המשפטית לא מימשו את זכות הווטו המוקנית להם מכוח ההסכם נגד הסיכום של ועדת ההיגוי.
נוסף על כך, חוות הדעת המשפטית נמסרה למזכירות הממשלה רק בתחילת 2018, ו לאחר דו -שיח בין מזכירות הממשלה ללשכה המשפטית נחתם במרץ 2018 הסכם התקשרות לשנת הלימודים התשע"ט , ובו סעיף המחיל את המגבלה הן על מספר המשתתפים והן על הסכום הכספי של המלגות, כפי שסברה הלשכה המשפטית.
בתשובתה מנובמבר 2018 מסרה הלשכה המשפטית במשרד רה"ם למשרד מבקר המדינה כי חוות הדעת המשפטית התייחסה בהרחבה להחלטת ועדת ההיגוי מאוגוסט 2016 , ובמסגרת זו הובהר כי הסמכות לפרש את ההסכם מסורה לצדדים בלבד, ואילו ועדת ההיגוי אינה צד להסכם ואין לה סמכות בכל הנוגע לפרשנות ההסכם.
הפרשנות של היועצת המשפטית, המחייבת את משרד רה"ם, נקבעה בחוות הדעת ואף עוגנה בהסכם לשנת הלימודים התשע"ט, אך מגבלת ניגוד העניינים שהוסדרה בהסכם זה אינה הסדר תמידי, והיא הייתה מקובלת על הלשכה המשפטית בשים לב שמדובר בהסכם לשנה בלבד, שבמהלך תקופה זו ייבחן הפרויקט ויגובש הסכם שייתן מענה מיטבי וקבוע בנוגע לנושא ניגוד העניינים.
הסוכנות היהודית וחברת מסע מסרו, כל אחת בתשובתה, כי חוות הדעת המשפטית מעולם לא נמסרה לידיהן או לידי חברי ועדת ההיגוי חרף בקשות חוזרות ונשנות לקבל אותה.
לדבריהן, חוות דעת זו מנוגדת לקביעה המפורשת של ועדת ההיגוי בנושא וללשון המפורשת של ההסכם; אם מבקשים לשנות את ההסכם, השינוי יעשה בהסכם ההתקשרות בלבד ולא באמצעות פרשנות שונה של הסכם ההתקשרות .
הסוכנות היהודית הוסיפה כי סוגיית ניגוד העניינים הוצגה בפני הסוכנות היהודית באופן חלקי וללא כל הסבר בדבר ניגוד העניינים הנטען, והיא חולקת על עמדתה של הלשכה המשפטית בסוגיה זו; עמדתה זו נמסרה לסגן מנהל האגף כבר בתחילת 2017 .
הסוכנות היהודית ציינה כי מגבלת ניגוד העניינים שהוסדרה בהסכם משנת 2018 אינה הסדר תמידי, והיא הייתה מקובלת על הסוכנות היהודית בשים לב שמדובר בהסכם לשנה אחת בלבד וכי שינוי ההסכם יכול להיעשות רק באמצעות משא ומתן בין השותפות לפרויקט.
משרד מבקר המדינה מעיר למזכירות הממשלה כי טענות אלה לא לובנו כנדרש לקראת החתימה הצפויה על ההסכם הרב-שנתי (שעל פי החלטת ועדת ההיגוי נדרשה הייתה להיעשות עד תחילת ספטמבר 2018 - ראו להלן).
מינואר 2018 התקיימוארבעה דיונים בוועדת ההיגוי, אך לא הועלו בהם אף לא מקצת הטענות האמורות.
תשובותיהן של הסוכנות היהודית ושל חברת מסע מעידות כי עדיין יש פערים משמעותיים בין הצדדים, וגם הפתרונות שקיבלו ביטוי בהסכם לשנת הלימודים התשע"ט אינם מקובלים עליהן כפתרונות ארוכי טווח.
דחיית מועד החתימה על ההסכם .
נמצא כי במשך כמעט שנתיים, דהיינו ממועד החלט ת ועדת ההיגוי בפברואר 2017 לפתוח את ההרשמה לשנת הלימודים התשע"ח ולגבש הסכם רב-שנתי ו עד דצמבר 2018, טרם חתםמשרד רה"ם על הסכם רב- שנתי חדש עם השותפות לפרויקט מסע, כפי שנדרש.
לפי סיכום ישיבה שנערכה בתחילת 2017 החליטו מנכ"ל משרד רה"ם לשעבר ומנכ"ל הסוכנות היהודית לפתוח את הרישום לשנת הלימודים התשע"ח, כאשר עד אמצע יוני 2017 יגיעו השותפות לפרויקט להסכמות כאמור במסגרת הסכם חדש רב-שנתי להפעלת הפרויקט משנת הלימודים התשע"ט ואילך.
בפועל, המשא ומתן בין הצדדים לא הבשיל לכדי הסכם חדש.
בדיון של ו עדת ההיגוי מינואר 2018 הוחלט כי בתוך חודשיים יש לגבש הסכם חדש שעניינו פרויקט מסע, שיאושר בידי כל הגורמים הנוגעים בדבר.
החלטה זו עוגנה בהסכם שחתמו השותפות לפרויקט מסע במרץ משרד ראש הממשלה |321 .
לשיטתו, ולמותר לציין .
2018 , ולפיו ההתקשרות בין הצדדים לא תחול מעבר לשנת הלימודים התשע"ט אלא אם ייחתם הסכם חדש להפעלת הפרויקט.
עוד נקבע כי "עד יום 1 בספטמבר2018 ייחתם הסכם חדש שייתן מענה לכל הקשיים והחסמים הנוגעים לפרויקט מסע".
בדיון בוועדת המכרזים במרץ 2018 מסר נציגו של חשב משרד רה"ם כי הסיכום בין אגף החשב הכללי במשרד האוצר (להלן - אגף החשכ"ל) לבין מזכירות הממשלה היה כי עד סוף אפריל 2018 ייקבעו העקרונות להסכם החדש לאחר בחינה מחודשת של הפרויקט.
כמו כן, חשבות משרד רה"ם דורשת לעגן את ההסכם החדש על בסיס שלושה עקרונות: (א) ההסכם יהיה רב -שנתי לתקופה של שלוש שנים והוא ייחתם רק עם הסוכנות היהודית; (ב) המועצה הלאומית לכלכלה וחשבות משרד רה"ם יקבעו תמחור אחיד למשתתף, שישקלל את עלויות הפעלת התוכניות; (ג) משרד רה"ם יממן ויפעיל חברת בקרה חיצונית לצורך פיקוח על הפעלת פרויקט מסע.
ועדת המכרזים החליטה לאשר את המשך ההתקשרות לשנת הלימודים התשע"ט כדי לאפשר ליחידה המקצועית למצות את האפשרות לבחון את ההתקשרות ולתקנה.
המשך ההתקשרות משנת הלימודים התש"פ (אוקטובר 2019 - ספטמבר2020 ) ואילך ייעשה לאחר בחינה מחודשת של ההסכם ועל בסיס העקרונות שייקבעו.
עד סוף 2018 טרם גיבש משרד רה"ם את עקרונות ההסכם החדש הנדרשים לשיטתו, וממילא הם טרם הובאו בפני השותפות לפרויקט.
יתרה מכך, על פי תכתובת מסוף יולי 2018 בין חשבות משרד רה"ם לבין מזכירות הממשלה עדיין היו חילוקי דעות משמעותיים בין המזכירות לבין החשבות והלשכה המשפטית, שטרם לובנו לקראת החתימה הנדרשת על ההסכם הרב-שנתי.
כמו כן, בדיוני ועדת ההיגוי במרץ וביוני 2018 כלל לא עלה לדיון נושא עקרונות ההסכם החדש.
בתשובתו מסר משרד רה"ם כי מזכיר הממשלה פועל במרץ רב על מנת לגבש בהקדם האפשרי הסכם רב -שנתי עם הסוכנות היהודית שייתן מענה הנוגע לכלל הקשיים בפרויקט.
עם זאת, יש לזכור כי עיקר המשאבים הופנו תחילה לפתרון הבעיות המיידיות, כגון פתיחת ההרשמה לשנת הלימודים התשע"ט והארכת ההסכם לתקופה של שנה כדי שמזכיר הממשלה יוכל ללמוד את הטענות שהועלו נגד הפעלת הפרויקט ולגבש את עמדתו בנושא.
נוסף על כך, גם לכניסתו של יו"ר חדש לסוכנות היהודית שהחל את תפקידו באוגוסט 2018 ישנה השפעה בהכרח על לוח הזמנים הנדרש לגיבוש הסכם רב -שנתי כה מורכב.
משרד רה"ם הוסיף כי מזכיר הממשלה אינו מתעלם מחילוקי הדעות עם חשבות המשרד והלשכה המשפטית במשרד, אך הוא זה שמוביל את המשא ומתן מול השותפות לפרויקט וההחלטות המקצועיות בעניין יתקבלו על ידו.
כמו כן, ברור שמשרד רה"ם לא יחתום על הסכם התקשרות חדש מבלי שיקבל את האישור הנדרש, הן מהלשכה המשפטית והן מהחשבות; והכול, לפי כללי מינהל תקין.
בתשובתה מינואר 2019 מסרה הסוכנות היהודית כי מתקיים שיתוף פעולה רציף עם משרד רה"ם בנוגע לצורך לגבש הסכם רב -שנתי שישקף את העמדות המוסכמות של כל הצדדים להסכם ההתקשרות.
על מזכירות הממשלה לפעול לאלתר לגיבוש טיוטת הסכם רב-שנתי, לפי לוחות הזמנים שעליהם הוחלט בוועדת ההיגוי, ובטיוטה יגולמו, ככל שנדרש, פתרונות בנוגע להפעלת פרויקט מסע.
הערות מזכירות הממשלה לטיוטת ההסכם .
18 אישרה כאמור ועדת המכרזים של משרד רה"ם את המשך ההתקשרות של משרד רה"ם עם השותפות לפרויקט מסע לשנת הלימודים התשע"ט, ובכך ניתן "אור ירוק" לגיבוש הסכם לשנה זו.
באותו היום שלחה הלשכה המשפטית במשרד רה"ם בדואר אלקטרוני טיוטת הסכם לשנת הלימודים התשע"ט להתייחסותם של נציגי חשבות משרד רה"ם, של מנהלת אגף תקציבים ופרויקטים ושל ממלא מקום סגן מזכיר הממשלה האחראי לפרויקט מסע מטעם מזכיר הממשלה.
למוחרת שלח ממלא מקום סגן מזכיר הממשלה שתי הודעות דואר אלקטרוני לאותם המכותבים ולמזכיר הממשלה.
להודעה הראשונה הוא צירף את טיוטת ההסכם לשנת הלימודים התשע"ט עם הערותיו, וציין כי ייתכן שיהיו לו הערות נוספות לאחר שיתייעץ עם מנהלת אגף תקציבים ופרויקטים15 .
כעבור כמה דקות הוא שלח הודעת דואר אלקטרוני נוספת לאותם המכותבים ובה נכתב: "מצ"ב קובץ נוסף עם הצעתי לתיקון ההסכם".
להודעה זו צורפה טיוטת הסכם הכוללת הערות נוספות16.
15 ההערות כללו מחיקה שלסעיף הקובע שההתקשרות תוגבל לשנת הלימודים התשע"ט והיא לא תחול מעבר לשנה זו, אלא לפי הסכם חדש להפעלת הפרויקט; הערות נוספות כללו מחיקת הגבלות הנוגעות לניגוד העניינים של הסוכנות היהודית כמארגן.
16 ההערות מתייחסות בין היתר לכספי התרומות שחברת מסע תוכל לגייסולביטול מועד פקיעת ההסכם כך שההתקשרות לא תוגבל לשנה.
משרד ראש הממשלה |323 .
נמצא כי הערותיו הנוספות של ממלא מקום סגן מזכיר הממשלה בהודעתו השנייה נכתבו על גבי מסמך אחר, שהוא אינו טיוטת ההסכם שהעבירה נציגת הלשכה המשפטית.
המסמך שנשלח היה למעשה טיוטת הסכם שקיבל מחברת מסע, שהיא צד להסכם, לאחר שזו הכניסה בה תיקונים אחדים.
ממלא מקום סגן מזכיר הממשלה כתב בהודעתו השנייה שאלה הערותיו לטיוטת ההסכם מבלי שהבהיר למכותבים באופן מפורש כי מדובר בטיוטת הסכם שהועברה אליו מחברת מסע, שהיא גורם בעל עניין בהתקשרות, והטיוטה מגלמת תיקונים שהוכנסו על ידה.
חברת מסע מסרה בתשובתה כי ב - 5.
18 היא שלחה ביוזמתה לסוכנות היהודית ולמשרד רה"ם הצעה לטיוטת הסכם לשנת הלימודים התשע"ט, שהוכנה על בסיס ההסכם לשנת הלימודים התשע"ח; וזאת, במטרה לזרז את תהליך הכנת ההסכם וכהצעה בלבד על בסיס הפורמט הקיים.
החברה הוסיפה כי היא לא נחשפה להתכתבויות הפנימיות במשרד רה"ם.
בתשובתו מאוקטובר 2018 למשרד מבקר המדינה מסר ממלא מקום סגן מזכיר הממשלה כי עם החזרת הטיפול בפרויקט מסע למזכירות הממשלה בינואר 2018 , ובמטרה לפעול למניעת הפסקת הפרויקט, פעל מזכיר הממשלה בלחץ זמנים משמעותי מול גורמי משרד רה"ם לפתיחת ההרשמה לשנת הלימודים התשע"ט, וזאת משום שההרשמה הייתה צריכה להיפתח כבר בנובמבר 2017 , וכן על מנת לוודא ששנת הלימודים אכן תיפתח ושמספר הנרשמים לא יהיה נמוך.
לדבריו, בהחלטת ועדת המכרזים התבקשה הלשכה המשפטית במשרד רה"ם להכין נוסח להסכם הארכה של ההסכם הקודם שיכלול מינימום שינויים.
הוא ציין כי עקב לוח הזמנים הקצר היה צורך לקדם את ההסכם במהירות האפשרית ולצמצם עד למינימום את המחלוקות שעשויות להתגלע עקב כך.
עוד ציין כי העובדה שנדרש הסכם הארכה קצר להסכם הקודם הייתה ברורה לכל הגורמים הרלוונטיים.
הוא הוסיף כי בטיוטת ההסכם שהעבירה הלשכה המשפטית היו שינויים משמעותיים שהם ליבת המחלוקות בין הצדדים להסכם, ושינויים אלה צפויים היו להביא לידי עיכוב משמעותי בחתימה על ההסכם, ואין הם תאמו את עמדת מזכיר הממשלה.
עוד מסר ממלא מקום סגן מזכיר הממשלה כי לאחר שהעביר את הערותיו לטיוטה שהכינה הלשכה המשפטית, הוא נזכר בטיוטה שהעבירה אליו חברת מסע והבחין כי עיקרה תואם למעשה את "הנוסח אליו הסכמנו כולם" - הארכת ההסכם הקודם - והיא אינה נוסח להסכם חדש הכולל סעיפים שנויים במחלוקת.
הוא ציין כי מרגע ש בחן את טיוטת ההסכם של חברת מסע ועשה בה שינויים הפכה לטיוטה שלו.
כמו כן, לא הייתה לו כל כוונה להסתיר את העובדה שמדובר בהערות של חברת מסע , שכן הוא השאיר בקובץ את התיקונים המקוריים; המשפטים שתוקנו בקובץ צבועים בצבעים שונים, על פי המתקן, וכל עמידה עם סמן העכבר על משפט מסוים מאפשרת לזהות את הגורם המתקן (לענייננו, חברת מסע).
משרד רה"ם מסר בתשובתו כי ההרשמה לשנת הלימודים התשע"ט נפתחה באיחור רב, דבר שגרם לפגיעה במספר המשתתפים בפרויקט.
מתוך רצון 324 |דוח שנתי 69ב .
למזער פגיעה זו הנחה מזכיר הממשלה לזרז את ההליכים לגיבוש ההסכם בתוך שבוע ימים במתכונת זהה ובתנאים זהים לאלה שנקבעו בשנה הקודמת.
18 הודיע סגנו של מזכיר הממשלה כי טיוטת ההסכם שהועברה מהלשכה המשפטית אינה משקפת את ההנחיה האמורה, ולכן הוא הנחה שלא לקדם את אותו הסכם עד שיוודא כי נוסח ההסכם תואם את הנחייתו.
מזכיר הממשלה הוסיף בתשובתו, כי השתלשלות העניינים מכאן והלאה לא הייתה מוכרת לו בזמן אמת אלא הוא התוודע לה רק מקריאת טיוטת דוח זה של משרד מבקר המדינה ומבירור שעשה עם סגנו.
עם זאת, עמדת סגנו מקובלת עליו והוא יכול לאשרה.
המשרד הוסיף בתשובתו מפברואר 2019 כי בכל מקרה לא נגרם נזק ולא היה יכול להיגרם נזק מפעולה זו, מכיוון שההסכם מאושר בסופו של דבר על ידי הלשכה המשפטית.
הלשכה המשפטית במשרד רה"ם מסרה בתשובתה כי היא הכינה טיוטת הסכם על פי החלטת ועדת המכרזים ועל פי הב הרות של היחידה המקצועית ושל ממלא מקום סגן מזכיר הממשלה בוועדה.
הטיוטה כללה רק שינויים שהתחייבו מהחלטת ועדת המכרזים ומהסכמות קודמות של הצדדים, שהיה צורך להכניסם כדי שההסכם ישקף נאמנה את תנאי ההתקשרות.
בנוגע לטענה כי נעשו שינויים משמעותיים בטיוטת ההסכם שהעבירה ושינויים אלה צפויים היו להביא לידי עיכוב משמעותי בחתימה על ההסכם, השיבה כי השינויים נועדו לעגן הסכמות שהתקבלו בין הצדדים, והם לא שינו את מה שכבר היה ידוע ומסוכם, ולכן לא הייתה כל סיבה שהם יעכבו את החתימה על ההסכם.
כמו כן, עיגון האינטרסים של משרד רה"ם המ ופקד על כספי ציבור ומחויב לכללי מינהל תקין, אינו יכול להקים חשש לגיטימי שיש להתחשב בו לעיכוב בחתימה על הסכם.
לדעת משרד מבקר המדינה, יש טעם לפגם בכך שבשעה שהגורמים המקצועיים במשרד רה"ם בוחנים את טיוטת ההסכם לצורך גיבוש העמדות המקצועיות המוסכמות לגביו, ובטר ם הוצגה הטיוטה לשותפות להסכם, הערותיהם של גורמים שהם צד להסכם מועברות לגורמי המקצוע מבלי שניתן שיקוף מפורש לכך שמדובר בטיוטת הסכם שנשלחה מחברת מסע, לרבות שיקוף ברור של מקור ההערות.
ממלא מקום סגן מזכיר הממשלה מסר בתשובתו כי ייתכן שבדיעבד היה מקום לציין בהודעתו השנייה בדואר אלקטרוני את מקור הקובץ, אך מדובר בחוכמה שבדיעבד.
לדבריו, מהירות הטיפול בנושא הייתה מהותית, ולכן היה חשוב להעביר את הקובץ הנכון שמשקף את ההסכם שיש לקדם על פי הנחיית מזכיר הממשלה.
משרד ראש הממשלה |325 .
סדרי העבודה של ועדת ההיגוי .
כאמור, על פי ההסכם המשולש לוועדת ההיגוי הסמכות העליונה בכל הקשור לפרויקט, והיא מוסמכת בין השאר לקבוע או לאשר את מדיניות הפרויקט ותכניו החינוכיים, לאשר את תוכנית העבודה השנתית ואת מסגרת תקציב הפרויקט ולבחון את העמידה ביעדי הפרויקט.
עוד נקבע בהסכם, כי פרוטוקול הוועדה יהיה מפורט וישקף את עיקרי הדעות של כל חברי הוועדה, כפי שהם מובאים בדיונים, לרבות תהליך ההצבעה בוועדה.
על פי ההסכם הראשון שחתמו השותפות לפרויקט בשנת 2004 הוקמו ועדות משנה לוועדת ההיגוי, כגון ועדת חינוך, מלגות, תקציב, כספים ומינהלה ושיווק, והן עסקו בין השאר בגיבוש של עיקרי התוכנית החינוכית של הפרויקט, מדיניות המלגות והשיווק, הצעת התקציב ושינויים בתקנון.
בוועדות אלה היו חברים באותן שנים גם נציגי משרד רה"ם.
בהסכם המשולש (שכאמור נחתם בשנת 2007 ) נקבע כי ועדות המשנה יבוטלו וסמכויותיהן יועברו לדירקטוריון חברת מסע.
הדירקטוריון יהיה רשאי להקים ועדות משנה, והן יפעלו במסגרת הסמכויות שהוא יקבע להן.
בדוח הקודם הועלה כי מאחר שנציגי הממשלה אינם חברים בדירקטוריון חברת מסע ובוועדות המשנה שלו, העברת האחריות להקמת ועדות משנה מוועדת ההיגוי של פרויקט מסע לדירקטוריון הח ברה צמצמה את השפעתה של הממשלה על גיבוש מדיניות בנושאים שבליבת הפרויקט, למשל נושאי חינוך, תקציב ומלגות.
בדוח הקודם נכתב כי נוכח היקפו הרחב של המימון הממשלתי לפרויקט מסע ושנות פעילותה הרבות של הממשלה, על משרד רה"ם לבסס את מעמדם של נציגיו בוועדות של פרויקט מסע באופן שיאפשר להם לקחת חלק פעיל ומשמעותי בגיבושה של מדיניות הפרויקט בהיבטים השונים, לרבות ההיבטים החינוכיים והשיווקיים.
תדירות כינוס הוועדה: בהסכם המשולש נקבע כי הוועדה תקיים ישיבה אחת לשלושה חודשים לפחות.
בדוח הקודם הועלה כי בשנת 2013 התכנסה ועדת ההיגוי שלוש פעמים - בשנת 2014 פעמיים ובשנת 2015 פעם אחת בלבד .
משרד רה"ם השיב למשרד מבקר המדינה באותה עת כי "אי-כינוסה של ועדת ההיגוי אינו מעיד על חוסר מעורבות של גורמי המשרד, שכן מנהלי התכנית נפגשים עם אנשי המשרד באופן שוטף ורציף, ואם ניהול התכנית ייעשה רק בכינו סי ועדת ההיגוי, הוא ייפגע; כשעולים נושאים דחופים שאינם מורכבים במיוחד הטעונים הכרעה של ועדת ההיגוי - מתקבלת החלטה של חברי ועדת ההיגוי במשאל טלפוני" (ההדגשה אינה במקור).
בביקורת הנוכחית עלה כי גם בשנים 2016 עד2017 הייתה תדירות דיוניה של ועדת ההיגוי נמוכה באופן ניכר בהשוואה לנדרש על פי ההסכם המשולש.
בשנת 2016 התקיימו שני דיונים ובשנת2017 לא התקיים אף לא דיון אחד של הוועדה, והחלטותיה התקבלו באמצעות אישורן בדואר אלקטרוני.
בתשובתו למשרד מבקר המדינה מסר מנכ"ל משרד רה"ם לשעבר, ששימש כאמור יו"ר ועדת ההיגוי בשנת 2017 , כי מיעוט הישיבות בתקופה האמורה נבע מהמתנה לגיבוש הסדר חוזי חדש, לאור משא ומתן שנוהל מול הסוכנות היהודית וחברת מסע.
בדיון הוועדה מינואר 2018 הוחלט כי הוועדה תתכנס בכל שלושה חודשים, ונכון לסוף 2018 היא התכנסה ארבע פעמים, והליקוי בא אפוא על תיקונו .
אופן קבלת החלטות בשנת 2017: בהסכם המשולש נקבע כי סדר היום של דיוני הוועדה יימסר לחברי הוועדה שבעה ימי עסקים לפחות לפני המועד המתוכנן של הישיבה; ליו"ר הוועדה נתונה הסמכות לקצר מועד זה לארבעה ימים במקרים דחופים בלבד שלא ניתן לצפותם מראש.
בשנת 2015 החליטה ועד ת ההיגוי לבחון את מודל המימון של התוכניות בפרויקט מסע ואת מקורותיו התקציביים והוצאותיו כדי לאפשר את צמיחתו.
בפברואר 2017 העבירה לשכת מנכ"ל משרד רה"ם לחברי ועדת ההיגוי טיוטת תקציב של פרויקט מסע לשנת הלימודים התשע"ח, וכן את ההצעה למודל מימון חדש של התוכניות ושל הסיוע הכספי למשתתפים.
לשכת מנכ"ל משרד רה"ם הפיצה את המסמכים לחברי הוועדה ב- 16.
17 בשעה 12:30 לערך, וביקשה מהם לאשר את סכומי הסיוע המוצעים על פי המודלים החדשים המוצעים, את הצעת התקציב לשנת הלימודים התשע"ח ואת פתיחת שנת הפעילות הזאת.
הלשכה ציינה בפניהם: "נוכח דחיפות הזמנים לפתוח את הרישום, אנו מבקשים לקבל את החלטתכם במייל חוזר, עוד היום, עד לשעה 18:00.
" בתשובתו מסר משרד רה"ם כי הנושאים שהועברו לאישור ועדת ההיגוי היו מוכרים לרוב חברי הוועדה מדיונים מוקדמים בין השותפות לפרויקט, ותהליך אישור ההחלטות בוועדת ההיגוי בוצע באופן שתואר בשל העובדה שהיה צורך באישור מהיר ודחוף בגלל המועד המאוחר בדיון על פתיחת ההרשמה לפרויקט.
משרד ראש הממשלה |327 .
חברי ועדת ההיגוי התבקשו אפוא לאשר בתוך שעות ספורות, באמצעות דואר אלקטרוני, שורה של החלטות מהותיות ומשמעותיות - אישור פתיחת ההרשמה לשנת הלימודים התשע"ח, אישור התקציב השנתי של הפרויקט ואישור מודלים חדשים למימון התוכניות והסיוע הכספי למשתתפים.
חלק מחברי הוועדה אישרו כמבוקש, דהיינו בתוך כמה שעות, ואחרים בתוך פרק זמן של עד ארבעה ימים.
תהליך זה נעשה בניגוד לעקרונות שנקבעו בהסכם ובאופן שאינו מתיישב עם כללי מינהל תקין.
מנכ"ל משרד התפוצות הגיב על הבקשה האמורה באותו היום באמצעות דואר אלקטרוני לנציגי משרד רה"ם בוועדת ההיגוי.
ה וא התייחס בתגובתו לבקשה לאשר את המבוקש בדואר אלקטרוני ללא דיון וכן לפרק הזמן הקצר שניתן לחברי הוועדה כאמור.
הוא ציין כי יש לקיים דיון משמעותי בוועדת ההיגוי, בפרט לאור הערותיו של ראש הממשלה בדבר המטרות והמיקוד האסטרטגי של הפרויקט, שהועלו במסגרת ישיבת ועדת ה תיאום בנובמבר 2016 .
הוא הוסיף כי שינוי המודלים הוא מהותי לפרויקט וחברי הוועדה נחשפים אליהם לראשונה, לכן עליהם לשקול אותם בכובד ראש ולשמוע את דעת המומחים שגיבשו אותם.
גם נציגת הוועדה מטעם "נתיב"17 השיבה ללשכת המנכ"ל כי היא מצרה על הדרך שבה נעשתה הפנייה לחברי ועדת ההיגוי, דהיינו בקשה לקבל את אישורם בדואר אלקטרוני מבלי לקיים דיון מסודר בנושא.
נמצא כי נציגי משרד רה"ם בוועדת ההיגוי, לרבות מנכ"ל המשרד דאז, לא הגיבו על פנייתם של מנכ"ל התפוצות ושל נציגת "נתיב".
בחלוף ארבעה ימים (פרק הזמן המינימלי שנדרש במקרים דחופים שלא ניתן לצפותם מראש) הודיעה לשכת המנכ"ל לחברי הוועדה כי פתיחת שנת הלימודים התשע"ח אושרה.
אפקטיביותעבודתה של הוועדה : במכתבו האמור של סגן מנהל אגף פנים למזכיר הממשלה ולנציגים של הסוכנות היהודית בוועדת ההיגוי מדצמבר 2017 , הוא התייחס גם ל"העדר האפקטיביות של ועדת ההיגוי".
סגן מנהל האגף כתב כי הפרויקט מנוהל באמצעות ועדת היגוי מרובת משתתפים, וההיקף הגדול של המשתתפים והצורך לאשר בדיון אחד עניינים שונים הנוגעים לפרויקט הופכים את הדיונים לבלתי יעילים, והם אף "גורם מעכב בעבודה השוטפת של חברת "מסע".
הצורך לכנס את ועדת ההיגוי יוצר סרבול ועיכובים, ולעניין זה יש לתת את הדעת על המועדים המאוחרים שבהם תוכנית העבודה השנתית מאושרת מדי שנה".
17 לשכת הקשר"נתיב" היא יחידת סמך של משרד ראש הממשלה.
חברת מסע ציינה בתשובתה כי ועדת ההיגוי מתכנסת אחת לכמה חודשים לפרק זמן מוגבל וקצר והיא מרובת משתתפים.
במובן זה, יש קושי לנהל דיוני עומק בוועדה, משום שהיא גוף שאליו מובאת התוצאה, לאחר שנעשתה עבודת מטה בהרכב מצומצם הבנוי מנציגי משרד רה"ם ומנציגי הסוכנות היהודית.
בתשובתו מאוקטובר 2018 מסר משרד העלייה והקליטה כי יש לשלב את נציגי משרדי הממשלה השונים בתהליכי גיבוש ההחלטות ובקביעת מדיניות הפרויקט, וזאת בשונה מהמצב הקיים שלפיו חברי ועדת ההיגוי מזומנים לעיתים ברגע האחרון או במקרים דחופים.
משרד רה"ם ציין בתשובתו כי ועדת ההיגוי מתכנסת לאחר עבודת מטה מקיפה שנעשית במשרד רה"ם ותוצריה מובאים לוועדת ההיגוי לאישור הנדרש; הוועדה מקבלת את כל החומרים הרלוונטי ים די זמן מראש על מנת שתוכל ללמוד אותם; הדיונים בוועדה יעילים בייחוד לאור העובדה שנעשה "סיעור מוחות" ונשמעת בהם עמדתם של משרדים שונים הרלוונטיים להפעלת הפרויקט.
הקשיים לכאורה שהועלו בידי הגורמים השונים המעורבים בפרויקט מסע, מחייבים בדיקה מעמיקה ומציאת האיזון הנכון בין קבלת החלטות יעילה לבין קבלת החלטות שנעשית לאחר שנשמעת עמדתם של כלל ה משרדים הרלוונטיים להפעלת הפרויקט.
אולם עולה כי עד כה הממצאים בדבר סדרי העבודה הנדרשים לייעול עבודת ועדת ההיגוי לא נדונו ולא נבחנו על ידי מזכירות הממשלה.
בתשובתו מסר משרד רה"ם כי מזכירות הממשלה בוחנת בימים אלה את הרכב ועדת ההיגוי ומספר חבריה ואת הכלים לחיזוק מעמדה ולקביעת סדרי עבודה שישפרו את עבודתה.
בין היתר, נבחנת גם האפשרות להקמת ועדות משנה.
על מזכיר הממשלה, באמצעות דו-שיח בין הממשלה לסוכנות היהודית, לבחון את הצורך בשינוי מתכונת עבודתה של ועדת ההיגוי, ולבסס דרכי עבודה שיבטיחו כי תמלא היטב את תפקידיה כבעלת הסמכות העליונה בפרויקט.
כמו כן, על משרד רה"ם להבטיח שמעמדם של נציגי הממשלה בוועדת ההיגוי יאפשר להם לקחת חלק פעיל ומשמעותי בגיבוש המדיניות, ושהם אכן נוטלים הלכה למעשה חלק משמעותי בעשייה זו.
משרד ראש הממשלה |329 .
פיקוח ובקרה על פרויקט מסע .
בהסכם המשולש נקבעו סמכויות הפיקוח והבקרה על פרויקט מסע והוגדרו שלושה גורמי פיקוח ובקרה של משרד רה"ם על בדיקת אופן קיום ההסכם: (א) חשב המשרד או מי שמונה מטעמו רשאים לעיין בכלל הנתונים והחומרים המצויים ברשותה של חברת מסע או בשליטתה; (ב) מבקר הפנים של המשרד; (ג) חברת מסע מתחייבת לשתף פעולה באופן מלא עם המשרד ועם מי מטעמו ולמסור על פי דרישה כל מידע שברשותה או בשליטתה.
לפי תקנון חברת מסע, החברה נדרשת להפעיל מטעמה מערך בקרה שתפקידו "לעמוד על ביצוע התכניות בהתאם לתכנון ובהתייחס לסטנדרטים החינוכיים, המנהליים והכספיים של החברה".
מערך זה כולל בקרה על תוכן התוכניות, לרבות עמידתן בסטנדרטים החינוכיים והמינהליים ; בקרה על התוכניות מהבחינה הכספית , שמטרתה לבחון את קבלת הסיוע הכספי למשתתף ו את התשלום המועבר למארגן וכן את נאותות הדיווחים הכספיים של המארגנים; ובקרה על נוכחות המשתתפים בתוכניות השונות.
משרד מבקר המדינה בדק בביקורת הקודמת ובביקורת הנוכחית את הפיקוח והבקרה של משרד רה"ם על חברת מסע.
במשרד רה"ם פועלים שני גורמים האחראים לפיקוח ולבקרה על פרויקט מסע: היחידה המקצועית המטפלת בפרויקט וחשבות משרד רה"ם האחראית להעברת חלקו של משרד רה"ם במימון הפרויקט .
הפיקוח והבקרה על פרויקט מסע מחייבים בחינה פרטנית בכל אחד מהתחומים האלה: ניהול שיתוף הפעולה עם הסוכנות היהודית לצורך הפרויקט; יישום החלטות ועדת ההיגוי במשרד רה"ם; קידום תוכניות ספציפיות של הממשלה במסגרת פרויקט מסע; דוחות הביצוע של חברת מסע על הפרויקט והשוואתם לתוכנית העבודה שאישרה ועדת ההיגוי, אישורם והעברתם להמשך טיפול אגף החשבות במשרד רה"ם לצורך העברת התשלומים; ומתן מענה שוטף בנוגע לבקשות ושאלות של חברת מסע.
הפיקוח והבקרה של משרד רה"ם על הפרויקט מתבטא בין השאר בשותפותו באישור תוכנית העבודה בוועדת ההיגוי ובבקרה תקציבית ומקצועית על דרישות התשלום של חברת מסע במטרה לבחון אם הפרויקט עומד בתוכנית העבודה שאושרה.
שינויים בזהות היחידה המקצועית במשרד רה"ם המטפלת בפרויקט .
כאמור, משרד רה"ם הוא המשרד האחראי מטעם ממשלת ישראל ל פרויקט מסע.
לקיומה של תשתית מקצועית חזקה במשרד רה"ם יש השפעה מכרעת על אופן ניהול הפרויקט ועל הבקרה עליו.
כמפורט להלן, הטיפול המקצועי בפרויקט מסע במשרד רה"ם, עבר לאורך השנים בין יחידות שונות במשרד.
ממועד הקמתו בשנת 2004 ועד לסוף שנת 2014 היה אגף פנים הגוף הביצועי שטיפל ב פרויקט מסע, ומזכיר הממשלה שימש יו"ר ועדת ההיגוי של הפרויקט.
בסוף שנת 2014 החליט מזכיר הממשלה דאז, בתיאום עם מנכ"ל משרד רה"ם דאז, שהיחידה המקצועית שתטפל בפרויקט תהיה אגף בכיר מורשת.
אגף בכיר מורשת כפוף למזכיר הממשלה ואינו חלק מהמטה הכלכלי-חברתי במשרד רה"ם.
בשנת 2015 הועבר אגף בכיר מורשת ממשרד רה"ם למשרד ירושלים ומורשת במסגרת יישום הסכם קואליציוני.
לכן, בהסכמה של מנכ"ל משרד רה"ם דאז, החליט מזכיר הממשלה דאז כי היחידה המקצועית שתטפל בפרויקט מסע בשנת 2016 תהיהאגף תקציבים ופרויקטים במשרד רה"ם.
בינואר2017 הוחלט כאמור כי מנכ"ל משרד רה"ם יעמוד בראש ועדת ההיגוי מטעם הממשלה למשך שנה.
באותו החודש החליט מנכ"ל משרד רה"ם לשעבר להטיל על אגף פנים את הטיפול בפרויקט מסע .
על פי תשובת משרד רה"ם למשרד מבקר המדינה בדוח הקודם, הטלת האחריות לטיפול בפרויקט מסע על אגף פנים נעשתה כדי לרכז ביחידה אחת את כלל הטיפול בת וכניות חינוכיות של משרד רה"ם המיועדות ליהדות התפוצות.